A Mohácsi Önkormányzat

25/2017.(IX.29.)

r e n d e l e t e

**a helyi építési szabályzatról szóló 25/2009.(Xl.30.)ör. módosításáról**

Mohács Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1.) pontjában, valamint az épített környezet alakításáról és védelméről szóló 1997. évi LXXVIII. törvény 6.§ (1) bekezdésében és a 13.§ (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI. 8.) Korm. rendelet 9. mellékletében biztosított véleményezési jogkörében eljáró államigazgatási szervek és a településrendezéssel összefüggő partnerségi egyeztetés szabályairól szóló önkormányzati rendeletben felsorolt partnerek véleményének kikérésével a következőket rendeli el:

**1.§** A 25/2009.(XI.30.)önkormányzati rendelet (a továbbiakban: R) a következő 12.7.8 melléklettel egészül ki:

**„12.7.8 „Vt-sz1”** jelű építési övezet – szociális rendeltetésű építmények elhelyezésére

|  |  |
| --- | --- |
| **1.legkisebb telekterület** | 2000 m2 |
| **2.beépítési mód** | zártsorú |
| 3.legnagyobb beépítettség | 60% |
| **4.legnagyobb építménymagasság** | 10,0 m, ezen belül az utcai, valamint a Vt-t és Vt-1 építési övezetekkel szomszédos telekhatárokra néző homlokzat magassága legfeljebb 6,0 m lehet.  |
| 5.legkisebb előkert | a kialakult utcaképhez igazodjon |
| 6.legkisebb oldalkert | OTÉK szerint |
| 7.legkisebb hátsókert | 7 m |
| 8.legkisebb zöldfelület | 20% |

**2.§** (1)Jelen rendelet a kihirdetését követő napon lép hatályba. Előírásait a hatálybalépést követően keletkezett ügyekben kell alkalmazni.

(2) Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a kihirdetést követő napon hatályát veszti

Mohács, 2017. szeptember 29.

Szekó József Dr. Dókity Erzsébet

polgármester aljegyző

A rendelet Mohács város közigazgatási területén kihirdetésre került.

Mohács, 2017. szeptember 29.

 Dr. Dókity Erzsébet

 aljegyző

*1. melléklet a 25/2017.(IX.29.) önkormányzati rendelethez*

**„TT-1707” jelzőszámú, „V-2/1-M17” rajzszámú SZABÁLYOZÁSI TERV MÓDOSÍTÁS**